Shit! 11.000 liter gjødsel veltet
Hengeren med den illeluktende lasten veltet på Lyngalandsveien i Time i klokken 19.35. «Shit !! Henger med 11000 liter hevd har veltet i Lyngalandsvegen i Time. Ingen pers skade. Brann og politi på veg mot stedet.», skriver politiet på Twitter. - Det er noen bønder som har feilberegnet lasten. Heldigvis skjedde det på en vei som ikke er mye trafikkert, opplyser Charles Bøglid, operasjonsleder i Rogaland politidistrikt, til VG. Vel en time senere melder politiet at det ikke er trafikale problemer som følge av ulykken, og at politipatruljen som undersøkte ulykken har forlatt stedet.
Lørdag kveld fikk politiet i Rogaland melding om at en henger med 11.000 liter gjødsel hadde veltet.